Nattland skole

Nattland oppvekstun skole er en barne- og ungdomsskole i tillegg til en barnehage på Nattland i Fana bydel i Bergen. Fra midten av 2010-tallet er undervisning for døve og hørselshemmede barn og unge integrert i skolens undervisningstilbud.

 Historikk 
Nattland skole startet opp som en barneskole i 1964, på Nattland i daværende Fana kommune; Fana innlemmet i Bergen kommune i 1972. Skolens opptaksområde var Nattland studentby, Birkelundsbakken, Nattlandsfjellet og Sædalen. Den store utbyggingen på Nattland og i Sædalen har ført til at skolens opptaksområde må begrenses og Nattland studentby og det meste av Birkelundsbakken hører ikke lenger til skolen.

På 2010-tallet ble undervisningstilbudet ved Nattland utvidet ved at elever og lærere fra døveskolen Hunstad skole ble overført til Nattland i forbindelse med nedleggelsen av Hunstad.

Det pågikk arbeid med bygging av en ny skole på samme tomt som ble dimensjonert for 600 elever og skulle stå klar i 2016, men ble ikke ferdig før sommeren 2017. Den gamle skolen, som hadde en kapasitet på 400 elevplasser, er blitt revet. Den nye skolen er allerede blitt for liten som gjør at både 9. og 10. Trinn må være i brakker ved siden av skolen.

Skolen har en liten gymsal og får snart en fotballbane.

 Barneskolen 
Barneskolen har elever på 1.–7. klassetrinn, og bruker det største arealet av skolen. Det eldste bygget er på tre etasjer med lager og tilfluktsrom i bunnetasjen og klasserom i de to øverste. Bygget har også en egen fløy med spesialrom og arbeidsrom for lærere.

 Ungdomsskolen 
I 1972 ble Nattland skole en kombinert skole med elever fra 1.-9.klasse. Ungdomsskoletrinnet holdt til på klasserommene nærmest porten. I 1996 fikk skolen et nytt tilbygg med seks klasserom, tre grupperom, personalrom og kontorer for administrasjonen. Ungdomsskoletrinnet disponerer undervisningsdelen av bygget.

 Idrett og skolen 
Flere idrettslag er knyttet til skolen:
Nattland IL drev tidligere med flere idretter, men har de siste årene kun hatt mosjonspartier og mor-barn-partier.
Fotballaget SK Trane etablerte seg på skolen i begynnelsen av 1980-tallet, og har i perioder hatt store deler av elevmassen som medlemmer. Klubben har 530 medlemmer og de fleste kommer fra skolen opptaksområde.   
Nattland basketballklubb (NBBK) har vært en viktig del av skolens identitet. Nattland skole var på 70,80 og 90-tallet kjent som "basket- skolen", og skolelagene, som gjerne var identisk med klubblagene i de ulike aldersgruppene, vant både innenbys turneringer og turneringer i landet forøvrig. De siste årene har rekrutteringen variert til NBBK og laget har slitt litt i motgang
Bergen håndballklubb (BHK) har med varierende aktivitet, rekruttert spillere fra skolen.
Sædalen idrettslag som ble stiftet høsten 2006 er et annet lokalt idrettslag som også rekrutterer og trener ved Nattland skole. De tilbyr fotball, håndball, innebandy, badminton og idrettsskole.

 Arkivmateriale 
Arkivet etter Nattland skole oppbevares ved Bergen Byarkiv.

 Referanser 

 Eksterne lenker 
 Skolens hjemmeside
 Nattland skole - oppslagsverket oVe, artikkel av Lars Bostrøm Johansen, Bergen Byarkiv.
 Bergen byleksikon på nett, om Nattland skole

Kategori:Barne- og ungdomsskoler i Bergen
Kategori:Utdanningsinstitusjoner etablert i 1963
Kategori:Fana
Kategori:Døveskoler i Norge